**Szerdáig használhatóak a 2023. évi parkolóbérletek**

**Online is megváltható a 2024-es parkolóbérlet**

A 2023-ra megváltott parkolóbérletek közül **2024. január 10-én szerdán jár le az** **éves parkolóbérlet**, ami a város különböző zónáira vonatkozik, így a zöld, sárga, és a kombinált bérletek is eddig az időpontig használhatók.

Újdonság, hogy már nem szükséges személyesen megjelenni a Városgazda ügyfélszolgálatán a parkolóbérletek megvásárlásához, mert **online felületen, egy előzetes regisztrációt követően - gyorsabban és könnyebben - is megválthatók a varosgazda.hu weboldalán.**

Természetesen továbbra is beszerezhető személyesen a parkolóbérlet a Miskolci Városgazda Nonprofit Kft. parkolási ügyfélszolgálatán (Széchenyi I. utca 20., a Miskolci Nemzeti Színházzal szemben). Parkolási ügyfélszolgálat: hétfő, kedd, csütörtök 8:00 - 16:00, **szerda 8:00 - 18:00** óra

**2024. január 20-ig marad érvényben a** **kedvezményes lakossági bérlet**, amely lakcímhez váltható, illetve az intézményi bérlet, amely a bölcsődékhez, óvodákhoz, általános- vagy középiskolákhoz legközelebb eső parkolókban használható.